Finnwatch vaati nykyistä hallitusta korjaamaan korkovähennysrajoituksia koskevan EVL 18 pykälän viime syksynä. Vaadimme muun muassa veroparatiisijärjestelyihin puuttumista sekä korkoleikkurin tiukentamista sekä niin sanotun tasevapautussäännön poistamista. Siitä huolimatta, että yli 11 000 suomalaista vetosi hallitukseen lainsäädännän korjaamiseksi, mitään ei tapahtunut. Hallituksen esitys veroporsaanreikineen meni sellaisenaan läpi.

Myös sote-yritysten julkista maakohtaista veroraportointia koskeva pykälä uhkaa vesittyä, ja olemme Finnwatchissa seuranneet huolissamme valinnavapauslain piiriin tuleville sote-palveluntarjoajille asetettavien minimivaatimusten löperyyttä.

Toivomme tosiaan, että Esperi Caren tapaus toimii vihdoin herätyskellona. Vastuuttomalle voitontavoittelulle on aika asettaa rajat.





Päivitys 29.1. klo 21.22: Finnwatch ei ole tavoittanut Esperi Carea kommentoimaan verojärjestelyjä. Julkisuuteen Esperi Care on kertonut, että sen lähipiirikorkojen verovähennyskelpoisuus on epäselvää. Yhtiö on vahvistanut vähentäneensä osakaslainojen korot verotettavasta tuloksesta.